Document ID: /roh_data/filtered/fineweb-2-filterrobots_roh.jsonl.gz/58469

La polizia haja arrestà ina persuna, ed ils plans per l’attentat eran gia avanzads, quai tenor infurmaziuns dal minister da l'intern franzos Bernard Cazeneuve. La persuna arrestada saja Franzosa, ed ella vegnia suspectada da tutgar tar ina rait militanta.
Controllà abitaziun datiers da Paris
Durant che Cazeneuve ha infurmà en in pled a la televisiun davart l’arrestaziun, era la polizia franzosa vid intercurir ad Argenteuil, en l'aglomeraziun da Paris, in appartament en ina chasa d’abitar.
Chattà material explosiv
L'emettur da radio France Info ha rapportà, che l'um arrestà saja vegnì sentenzià en Belgia perquai ch'el era commember d'ina gruppa islamistica. Ed in emettur da televisiun ha annunzià, che la polizia haja chattà en l’abitaziun dal suspectà material explosiv.
RR Novitads 06:00